તેમ છતાં પણ ઘોડો રોકાયો નહીં. બાઈક સાથે ટકરાવાના કારણે તે વધુ ગભરાઈને ભાગવા લાગ્યો. ઘોડાની અાંધળી દોડ જોઈને રસ્તા પર ચાલતા લોકો ગભરાઈ ગયા. રસ્તા પર બૂમાબૂમ થવા લાગી. લોકો ઘોડા પર પાણી ફેંકવા લાગ્યા, પરંતુ તે કાબૂમાં ન અાવ્યો. એટલામાં શહેરની એક વ્યક્તિની કાર સાથે ભાગતો ઘોડો બોનેટ પર અાવીને ટકરાયો. તે કાંઈ સમજી શકે તે પહેલાં ઘોડો કારના વિન્ડસ્ક્રીન તોડીને કારની અંદરની સીટ પર અાવી ગયો. ત્યાં હાજર લોકોઅે ખૂબ જ મુશ્કેલીથી કારની લેફ્ટ સાઈટનો દરવાજો તોડીને ખેંચતાણ કરીને ઘોડાને કારમાંથી બહાર કાઢ્યો. કારને ખાસ્સું એવું નુકસાન થયું અને ઘોડો પણ જખમી થયો. ઇજા થયા બાદ ઘોડો એકદમ શાંત થઈ ગયો. લોકોઅે તેને પકડ્યો, બાંધ્યો અને પોલીસને બોલાવ્યા. લોકોઅે ખૂબ જ મુશ્કેલીથી ઘોડા અને કારચાલકને બહાર કાઢ્યાં.